હરિને ભજતાં


અન્ય સંસ્કરણ

હરિને ભજતાં હજી કોઈની લાજ જતાં નથી જાણી રે; 
જેની સુરતા શામળીયા સાથ, વદે વેદ વાણી રે.      હરિને... 
વહાલે ઉગાર્યો પ્રહ્-લાદ, હરણા કંસ માર્યો રે;
વિભીષણને આપ્યું રાજ, રાવણ સંહાર્યો રે.     હરિને...
વહાલે નરસિંહ મહેતાને હાર, હાથોહાથ આપ્યો રે; 
ધ્રુવને આપ્યું અવિચળ રાજ, પોતાનો કરી થાપ્યો રે.     હરિને...
વહાલે મીરાં તે બાઈનં વિખ હળાહળ પીધાં રે; 
પંચાળીના પૂર્યાં ચીર, પાંડવ કામ કીધાં રે       હરિને...
વહાલે આગે સંતોનાં કામ, પૂરણ કરિયાં રે;
ગુણ ગાય ગેમલ કરજોડ, હેતે દુઃખ હરિયાં રે.     હરિને...
--ગેમલ

ગેમલ